recursal/SuperWikiNEXT-32B huggingface dataset:
மகாத்மா காந்தியைக் கொலை செய்ய சதி மேற்கொண்டதாகக் குற்றஞ்சாட்டப்பட்டோர்: *நிற்போர்*: சங்கர் கிஸ்தையா, கோபால் கோட்சே, மதன்லால் பக்வா, திகம்பர் பட்கே. *அமர்ந்திருப்போர்*: **நாராயண் ஆப்தே**, வினாயக் தாமோதர் சாவர்க்கர், நாத்தூராம் கோட்சே, விஷ்ணு இராமகிருஷ்ண கார்க்கரே
**நாராயண் தத்தத்திரேயா ஆப்தே** (*Narayan Dattatraya Apte*, 1911 - நவம்பர் 15, 1949), மகாத்மா காந்தியைக் கொலை செய்ய சதித்திட்டம் தீட்டியதாகக் குற்றஞ்சாட்டப்பட்டு தூக்கிலிடப்பட்டவர்.

1932 ஆம் ஆண்டில் பம்பாய் பல்கலைக்கழகத்தில் அறிவியல் கலைமாணி பட்டம் பெற்றவர். அகமதுநகரில் ஆசிரியராகப் பணியில் அமர்ந்தார். அங்கு சம்பா பத்தாரே என்பவரைத் திருமணம் புரிந்தார். பஞ்சாகனி நகரில் மகாத்மா காந்தி தங்கியிருந்த போது காந்தியின் கொள்கைகளுக்கெதிராக 1944, ஜூலை 22 இல் ஆப்தே தலைமையில் கிட்டத்தட்ட இருபத்தைந்து இளைஞர்கள் ஆர்ப்பாட்டத்தில் ஈடுபட்டனர். காந்திக்கு எதிராக ஆர்ப்பாட்டத்தை தில்லியிலும் நடத்தினார்.

ஆப்தே இந்து மகாசபையில் நாத்தூராம் கோட்சேயுடன் இணைந்து ஆறு ஆண்டுகள் பணி புரிந்தார். மகாத்மா காந்தி படுகொலை செய்யப்பட்ட போது கோட்சேயுடன் ஆப்தேயும் காணப்பட்டார். கோட்சேயுடன் சேர்த்துக் கைது செய்யப்பட்டார். இருவரும் 1949 ஆம் ஆண்டு நவம்பர் 15 இல் அம்பாலா சிறையில் தூக்கிலிடப்பட்டனர்.

மேற்கோள்கள்
-----------

1. ↑  Charges Framed against Savarkar and other accused
**சங்கமம்** 1970 ஆம் ஆண்டு வெளிவந்த தமிழ்த் திரைப்படமாகும். தாதா மிராசியின் இயக்கத்தில் வெளிவந்த இத்திரைப்படத்தில் ஜெமினி கணேசன், கே. ஆர். விஜயா மற்றும் பலரும் நடித்திருந்தனர்.

திரைக்கதை
---------

அசோக்கும் சேகரும் உடன்பிறந்தோர். அண்ணன் அசோக் உணவக முதலாளி என்ற போர்வையில் சிங்காரத்துடன் சேர்ந்து கொள்ளையடித்து வசதியாக வாழ்கிறான். இலட்சுமியைக் காதலித்து மணந்து கர்ப்பமானவுடன் கைவிட்டு விடுகிறான். தம்பி சேகர் ராதா தோட்டத்தில் ஓட்டுனராகப் பணியாற்றுகிறான். சேகரும் ராதாவும் காதலிக்கிறார்கள். இதைக்கெடுக்க கங்காணி சுப்பையா முயல்கிறார். ஆனால் ராதாவின் தந்தை காதலுக்கு ஆதரவு தெரிவித்து அண்ணன் அசோக்கை பார்த்துவரும்படி சேகரை சென்னைக்கு அனுப்புகிறார். அசோக்-சிங்காரம் கூட்டணி வங்கியில் கொள்ளயடித்துவிட்டு தப்புகின்றனர். தன்னிடம் பிக் பாக்கெட் செய்த தம்புவைத் துரத்தி செல்லும் சேகரை வங்கிக் கொள்ளையன் என்று சொல்லி காவலர்கள் சிறையில் அடைக்கின்றனர். சேகர் கொள்ளைக்காரன் என நம்பும் ராதா தனது அப்பாவை மிரட்டும் அசோக்கிடம் இருந்து காப்பாற்ற அவனை மணந்துகொள்ளச் சம்மதிக்கிறாள்.

சிறையிலிருந்து தப்பிய சேகர் அண்ணன் அசோக் வீடு சென்று உதவி கேட்கிறான். அவனும் சரியென்று சொல்லிவிட்டு மறைவாகக் காவல்துறைக்கு தகவல் தெரிவிக்கிறான். அப்போது ஏற்படும் கைகலப்பில் போதையிலிருந்த அசோக் மயங்கி விழுந்து விடுகிறான். அவன் இறந்து விட்டதாக எண்ணி வருந்தும் சேகர் காவல்துறையினரிடம் அசோக் ஆக நடிக்க ஆரம்பிக்கிறான். முதலுதவி வண்டியில் கொண்டு செல்லப்படும் அசோக்கின் உடலை சிங்காரம் கடத்துகிறான். மயக்கம் தெளிந்த அசோக் சேகராகவே நடித்து தன்னைக் கொன்றுவிட்டு தனது இடத்தில் தனது தம்பி சேகரை வைக்க முயலும் சிங்காரத்தின் சூழ்ச்சிகளை அறிந்து கொள்கிறான். அசோக் ஆக நடிக்கும் சேகருக்கும் உண்மை தெரியாத ராதாவுக்கும் திருமணம் முடிகிறது. இதற்கிடையில் அசோக்கின் மனைவி இலட்சுமி தனது மகனுடன் சென்னை வந்து தனது கணவன் வேறொரு திருமணம் செய்து கொண்டான் என்று நினைத்து வருந்துகிறாள். அங்கேயே வேலைக்காரியாகத் தங்குகிறாள்.

சிங்காரத்தின் மிரட்டல் கடிதத்தால் ராதாவின் தந்தை மரணமடைந்த செய்தி கேட்டு காரில் செல்லும்போது விபத்து ஏற்பட்டு ராதா பேச்சை இழக்கிறாள். சில்லறைத் திருடனும் சேகரை அறிந்தவனுமான தம்புவின் உதவியால் அசோக் சிங்காரத்திடமிருந்து தப்புகிறான். கணவனைக் கைது செய்ய காவல்துறையினர் வந்த அதிர்ச்சியில் ராதாவுக்கு பேச்சு வந்து விடுகிறது. அனைவரும் இணைகின்றனர்.

நடிகர்கள்
---------

* ஜெமினி கணேசன் (இரட்டை வேடம்)
* கே. ஆர். விஜயா (ராதா)
* வெண்ணிற ஆடை நிர்மலா (இலட்சுமி)
* நாகேஷ் (தம்பு)
* பி. எஸ். வீரப்பா (சிங்காரம்)
* சுருளிராஜன்
* கே. டி. சந்தானம்

பாடல்கள்
--------

டி. கே. ராமமூர்த்தி இசையமைத்த இப்படத்தின் அனைத்துப் பாடல்களையும் எழுதியவர் கவிஞர் கண்ணதாசன்.

| பாடல் | பாடகர்கள் |
| --- | --- |
| இன்ப உலகத்தில் பறந்து வா |  |
| ஒரு பாட்டுக்கு பல ராகம் | டி. எம். சௌந்தரராஜன் |
| கண்ணனிடம் கேட்டிருந்தேன் | பி. சுசீலா |
| கண்ணு பூப்போட்ட சேலை கட்டி |  |
| தன்னந்தனியாக நான் வந்த போது | டி. எம். சௌந்தரராஜன், பி. சுசீலா |
| பார்த்தால் பார்க்கட்டும் |  |

வெளி இணைப்புகள்
---------------

* யூடியூப் தளத்தில் சங்கமம் திரைப்படம்
**சங்கத்தலைவன்** (*Sangathalaivan*) என்பது 2021ஆம் ஆண்டு வெளியான தமிழ் நாடகத் திரைப்படம் ஆகும். மணிமாறன் இயக்கிய இப்படத்தை வெற்றிமாறன் தயாரித்துள்ளார். இப்படத்தில் சமுத்திரக்கனி, கருணாஸ், ரம்யா சுப்பிரமணியன் ஆகியோர் முக்கிய வேடங்களில் நடித்துள்ளனர். கிராஸ் ரூட் பிலிம் கம்பெனி தயாரித்த, இப்படம் 26 பெப்ரவரி 2021 இல் வெளியானது.

கதை
---

நூற்பாலை தொழிலாளியான ரங்கனின் கருணாஸ் ) வாழ்க்கையை இந்த கதை பின்தொடர்கிறது. நூற்பாலையில் தானுண்டு தன் வேலையுண்டு என்று இருக்கிறான் ரங்கன். ஆலையில் உடன் வேலை பார்க்கும் பெண் இயந்திரத்தில் சிக்கி அதனால் கையை இழக்கிறாள். அந்தப் பெண்ணுக்கு ஆலை முதலாளி கோவிந்தராஜ் (ஜி. மரிமுத்து ) உரிய இழப்பீடு அளிக்காமல் ஏமாற்றுகிறார். இந்த விசயத்தை விசைத்தறி தொழிலாளர் சங்கத் தலைவர் சிவலிங்கத்திடம் ( சமுத்திரக்கனி ) கொண்டு செல்கிறான். அவர் பாதிக்கப்பட்ட பெண்ணுக்கு உரிய இழப்பீடை பெற்றுத் தருகிறார். அதன்பிறகு ரங்கன் மெல்லமெல்ல சங்கத்தின் செயல்பாடுகளில் ஈடுபடுகிறான். பின்னர் தொழிலாளர்களின் ஊதிய உயர்வு, போனஸ் உள்ளிட்ட பிரச்சனைகளுக்காக போராடுகிறான். இந்நிலையில் சிவலிங்கம் சிறைக்குச் செல்கிறார். இதனால் போராட்டத்தை தலைமை ஏற்று நடத்தும் பொறுப்பு ரங்கனிடம் வருகிறது. ரங்கன் அவற்றை எவ்வாறு கையாண்டான் போராட்டத்தில் வெற்றிபெற்றானா என்து கதையின் பிற்பகுதியாகும்.

நடிகர்கள்
---------

* சமுத்திரக்கனி சிவலிங்கமாக
* கருணாஸ் ரங்கநாதனாக
* ரம்யா சுப்பிரமணியன் இலட்சுமியாக
* சுனு லட்சுமி
* சம்பத் ராம்
* சீனு மோகன்
* ஜி. மாரிமுத்து

தயாரிப்பு
---------

இந்த படம் 2017 அக்டோபரில் அறிவிக்கப்பட்டது. மணிமாறன் இயக்க, வெற்றிமாறன் தயாரிக்க, சமுத்திரக்கனி நடிக்கும் படமாக அறிவிக்கபட்டது. இதன் கதை *தறியுடன்* என்ற புதினத்தை அடிப்படையாகக் கொண்டது. கதையின் பின்புலமானது சேலம், ஈரோடு, திருப்பூர் பகுதிகளைக் கொண்டதாக அமைக்கப்பட்டது. மேலும் இது கைத்தறி நெசவாளர்களின் வாழ்க்கை மற்றும் அவர்கள் எதிர்கொள்ளும் போராட்டங்கள் குறித்து கவனம் செலுத்துவதாகக் கூறப்பட்டது. ரம்யா சுப்பிரமணியன் வேல்ராஜின் பரிந்துரைக்குப் பிறகு படத்தில் நடித்தார். படமானது தமிழக கிராமப்புறங்களில் படமாக்கப்பட்டாது.

இசை
---

இப்படத்திற்கு ராபர்ட் சற்குணம் இசையமைத்தார்.

* சர்வேசா - ஜெயமூர்த்தி
* புது வித - சைந்தவி
* போரட்டம் இல்லாமல் - டீஜே, அருண்ராஜா காமராஜ்

குறிப்புகள்
-----------

 

1. ↑  Subramanian, Anupama (22 February 2020). "'No questions asked it's Vetrimaaran calling'". *Deccan Chronicle*.
2. ↑  K, Janani (21 October 2017). "Manimaran to direct Samuthirakani". *Deccan Chronicle*.
3. ↑  "Manimaran's next film titled Sanga Thalaivan starring Samuthirakani". *Behindwoods*. 8 November 2017.
4. ↑  "Location Diaries: From VJ to village belle". *The New Indian Express*.
5. ↑  "VJ Ramya to make her debut as a female lead in 'Sanga Thalaivan' - Times of India". *The Times of India*.
6. ↑  "VJ Ramya wraps up Sangathalaivan with new pic from sets". *India Today*. November 20, 2018.
7. ↑

வெளி இணைப்புகள்
---------------

* இணையதள திரைப்பட தரவுத்தளத்தில் *சங்கத்தலைவன்*
**நெட்டிமையார்** சங்க காலப் பெண் புலவர்களில் ஒருவர். நீண்ட இமைகளை உடையவர் என்ற ‌காரணத்தால் நெட்டிமையார் எனும் பெயர் அமைந்திருக்கலாம். பாண்டியன் பல்யாக சாலை முதுகுடுமிப் பெருவழுதியை இவர் பாடிய பாடல்கள் புறநானூற்றில் 9, 12, 15 ஆம் எண்வரிசையில் தொகுத்து வைக்கப்பட்டுள்ளன.

எம்கோ வாழிய குடுமி-தம்கோச்
செந்நீர்ப் பசும்பொன் வயிரியர்க்கு ஈத்த
முந்நீர் விழவின் நெடியோன் (புறம்-9)

இவர் சொல்லும் செய்திகள்
-----------------------

### புறம் 9

#### போரில் அறத்தாறு

போர் தொடங்குவதற்கு முன்பு பல்யாகசாலை முதுகுடுமிப் பெருவழுதி மக்களுக்கு அறிவிக்கிறான். 
போரில் சாகக் கூடாது என்று அவன் சிலரை எண்ணுகிறான். அவர்கள்: பசுவினம், பசுப்போன்ற பார்ப்பன மக்கள், பெண்டிர், பிணியாளர், குழந்தை இல்லாத ஆடவர் - ஆகியோர்.

* கோப்பெருஞ்சோழன் தன்னுடன் வடக்கிருந்து உயிர் துறக்க வந்த பொத்தியாரைத் தடுத்துக் குழந்தை பிறந்தபின் வருக எனத் தடுத்ததை இவ்விடத்தில் நினைவுகூரலாம்.

#### முந்நீர் விழவின் நெடியோன்

நெடியோன் என்னும் பாண்டிய அரசன் 'முந்நீர் விழா' கொண்டாடினான். அதனால் அவன் முந்நீர் விழவின் நெடியோன் என்று போற்றப்பட்டான். அது பஃறுளி என்னும் ஆறு கடலோடு கலக்குமிடத்தில் நடைபெற்றது. 

* முந்நீர் = ஆற்றுநீர், ஊற்றுநீர், கடல்நீர்

பஃறுளியாறு இந்தியப் பெருங்கடலில் கலக்குமிடத்தில் குடிநீருக்காக ஊற்றுநீரைப் பறித்துக்கொண்டு அவன் கொண்டாடியது முந்நீர் விழா.

முந்நீர் என்னும் கடலில் இக்காலத்துப் பாய்மரப் படகுப்போட்டி போன்று அக்காலத்து மரக்கலக் கப்பல்போட்டி நடத்தி விழாக் கொண்டாடினான் என்று இதனைச் சில அறிஞர் பெருமக்கள் கூறுகின்றனர்.

#### பஃறுளி ஆறு

### புறம் 12

#### போர் அறமன்று

### புறம் 15

#### வெற்றித் தூண்

#### வேள்வித் தூண்

வெளி இணைப்புகள்
---------------

1. ↑  நெட்டிமையார் பாடல் புறநானூறு 9
2. ↑  நெட்டிமையார் பாடல் புறநானூறு 12
3. ↑  நெட்டிமையார் பாடல் புறநானூறு 15
**நானா அலெக்சாண்ட்ரியா** *(Nana Alexandria)* என்பவர் சியார்ச்சியா நாட்டைச் சேர்ந்த ஒரு சதுரங்க வீராங்கனை ஆவார். இவர் 1949 ஆம் ஆண்டு அக்டோபர் 31 ஆம் நாள் பிறந்தார். 1976 ஆம் ஆண்டு சதுரங்க பெண் கிராண்டு மாசுட்டர் தகுதியும் 1995 ஆம் ஆண்டு அனைத்துலக நடுவர் தகுதியும் இவருக்கு வழங்கப்பட்டது. மகளிர் உலக சதுரங்க சாம்பியன் பட்டத்திற்கான இரண்டு போட்டிகளில் நானா ஒரு சவாலாக இருந்தார். மேலும் நானா சியார்ச்சிய அரசியல்வாதியான கிகா பொகேரியாவின் தாய் ஆவார்.

வாழ்க்கை
--------

அலெக்சாண்டிரியாவிற்கு அனைத்துலகப் பெண் சதுரங்க மாசுட்டர் தகுதி 1966 ஆம் ஆண்டும், 1976 ஆம் ஆண்டு சதுரங்க பெண் கிராண்டு மாசுட்டர் தகுதியும் கிடைத்தன. 1966, 1968, 1969 ஆம் ஆண்டுகளில் இவர் உருசிய பெண்கள் சதுரங்க சாம்பியனாக விளங்கினார். 1975 மற்றும் 1981 ஆம் ஆண்டுகளில் நடைபெற்ற பெண்கள் உலக சதுரங்க சாம்பியன் பட்டப் போட்டியில் பங்கேற்று விளையாடினார். இப்போட்டியில் 1975 இல் நோனா கேப்ரிந்தாசிவ்லியிடம் (+3 =1 −8) என்ற புள்ளிகள் கணக்கிலும், 1981 இல் மாயா சிபுர்தானிட்சுவிடம் (+4 =8 −4) என்ற புள்ளிகள் கணக்கில் சமநிலையும் பெற்றார். 1969, 1974, 1978, 1980, 1982, 1986 ஆம் ஆண்டுகளில் சதுரங்க ஒலிம்பியாடு போட்டிகளில் இவர் உருசியாவின் சார்பாக விளையாடினார் She was one of the contributing players of the USSR team that dominated the women's Olympiads of the 1980s.. 1980 ஆம் ஆண்டுகளில் சதுரங்க ஒலிம்பியாடு போட்டிகளில் ஆதிக்கம் செலுத்திய உருசிய அணியில் இவரும் ஓர் உறுப்பினராக இருந்தார். 
பன்னாட்டு சதுரங்க கூட்டமைப்பு வழங்கும் பிடே உலகத்தரவரிசைப் புள்ளிகள் மதிப்பில் இவர் 1988 இல் அதிகபட்சமாக 2415 புள்ளிகள் பெற்றுள்ளார். 
தற்போது பிடே அமைப்பில் நானா ஒரு நிர்வாகியாகச் செயல்பட்டு வருகிறார். இவ்வமைப்பின் பெண்கள் ஆணையத்தின் இருக்கை உறுப்பினராக 1966 முதல் 2001 வரை பணியாற்றியுள்ளார்.

மேலும் வாசிக்க
--------------

* "none", *New In Chess*, எண். #7, 1986, pp. 66–68
* ChessBase News

மேற்கோள்கள்
-----------

1. ↑  OlimpBase Women's Chess Olympiads Nana Alexandria

புற இணைப்புகள்
--------------

விக்கிமீடியா பொதுவகத்தில்,  
 ***Nana Aleksandria***   
என்பதின் ஊடகங்கள் உள்ளன. 

* நானா அலெக்சாண்டிரியா rating card at பன்னாட்டு சதுரங்கக் கூட்டமைப்பு Edit this at Wikidata
**அத்தி** (About this soundpronunciation (உதவி·தகவல்)) (ஆங்கிலம்: *Athi*), இந்தியாவின் தமிழ்நாடு மாநிலத்தில் உள்ள திருவண்ணாமலை மாவட்டத்தில் அமைந்துள்ள செய்யாறு வட்டத்தில் இருக்கும் ஓர் ஊராட்சி ஆகும்.

புவியியல்
---------

இவ்வூரின் அமைவிடம் 12°38′54″N 79°37′24″E﻿ / ﻿12.6482107°N 79.6234131°E﻿ / 12.6482107; 79.6234131 ஆகும். வந்தவாசி - காஞ்சிபுரம் சாலையில், வந்தவாசியில் இருந்து சுமார் 18 கி.மீ. தொலைவில் உள்ளது பெருநகர் எனும் ஊர் (காஞ்சியில் இருந்து சுமார் 22 கி.மீ. தொலைவு). பெருநகரில் இருந்து சுமார் 7 கி.மீ. தொலைவில் உள்ளது அத்தி கிராமம்.

மக்கள் வகைப்பாடு
----------------

இந்திய 2001 மக்கள் தொகை கணக்கெடுப்பின்படி 798 மக்கள் இங்கு வசிக்கின்றார்கள். இவர்களில் 50.5% ஆண்கள், 49.5% பெண்கள் ஆவார்கள். அத்தி மக்களின் சராசரி கல்வியறிவு 48.2% ஆகும், இதில் ஆண்களின் கல்வியறிவு 59.7%, பெண்களின் கல்வியறிவு 40.2% ஆகும். அத்தி மக்கள் தொகையில் 11% ஆறு வயதுக்குட்பட்டோர் ஆவார்கள்.

அருள்மிகு அத்தீஸ்வரர் கோவில்
----------------------------

அத்தீஸ்வரர் கோவில் சோழர் காலத்து பழமையான சிவன் கோவில். இது ஓர் தேவார வைப்புத் தலமாகும்.

போக்குவரத்து
------------

சென்னையில் இருந்து உத்திரமேரூர் வழியாக வந்தவாசி செல்லும் பேருந்தில் ஏறினால், மானாம்பதி கூட்டுச்சாலை (மானாம்பதி கூட்டு ரோடு) பேருந்து நிறுத்தத்தில் இறங்கி, அங்கிருந்து பெருநகர் வந்து, அத்தி கிராமத்தை அடையலாம். மானாம்பதி கூட்டுச்சாலை (மானாம்பதி கூட்டு ரோடு)-இல் இருந்து ஏறத்தாழ 15 கி.மீ. தொலைவில் உள்ளது அத்தி கிராமம். பெருநகரில் இருந்து செல்ல ஆட்டோ வசதி உண்டு.

குறிப்புகளும் மேற்கோள்களும்
---------------------------

1. ↑  "தமிழக ஆளுநர் பற்றிய குறிப்பு". *tn.gov.in*. தமிழ்நாடு அரசு. 2015. நவம்பர் 3, 2015 அன்று பார்க்கப்பட்டது.
2. ↑  "தமிழக முதலமைச்சர் பற்றிய குறிப்பு". *tn.gov.in*. தமிழ்நாடு அரசு. நவம்பர் 3, 2015 அன்று பார்க்கப்பட்டது.
சங்கப் பாடல்கள் இரண்டிலும், பழமொழி நானூறு பாடல் ஒன்றிலும் **இராமாயணக் கதை** பற்றிய குறிப்புகள் உள்ளன.

சீதை செயல்
----------

ஊன்பொதி பசுங்குடையார் என்னும் புலவர் சோழ அரசன் இளஞ்சேட் சென்னியின் அரண்மனை வாயிலில் நின்றுகொண்டு அவன் செருப்பாழி (பாழி, மிதியல் செருப்பு என்னும் ஊரை வஞ்சிப் போரில் வென்றதைப் பாடினார். அவன் தன் அணிகலன்களைப் புலவர்க்கு மிகுதியாக வழங்கினான். புலவர் தாங்கமுடியாத அளவுக்கு வழங்கினான். புலவருடன் வந்து சேர்ந்து பாடிய அவரது சுற்றத்தார் வறுமையில் வாடியவர்கள். அவர்கள் அந்த நகைகளை முன்பின் பார்த்ததில்லை. எந்த அணியை எங்கே அணிந்துகொள்வது என்று தெரியவில்லை. விரலில் அணியவேண்டுவனவற்றைக் காதுகளில் தொங்கவிட்டுக் கொண்டார்களாம். காதில் அணியவேண்டிய அணிகளை விரலில் செருகிக்கொண்டார்களாம். இடுப்பில் அணியும் அணிகளைக் கழுத்தில் தொங்கவிட்டுக்கொண்டார்களாம். கழுத்தில் அணியவேண்டிய அணிகளை இடுப்பில் கட்டிக்கொண்டார்களாம். இது எப்படியிருந்தது என்றால்,

'கடுந்தெறல் இராமன் உடன் புணர் சீதையை
வலித்த கை அரக்கன் வௌவிய ஞான்றை
நிலஞ்சேர் மதர் அணி கண்ட குரங்கின்
செம்முகப் பெருங்கிளை இழை பொலிந்து ஆங்கு' 
இருந்ததாம்.

இராமனுடன் காட்டுக்கு வந்திருந்த சீதையை இராவணன் வௌவிச் சென்றான். அவள் இராமனுக்கு வழி தெரியத் தான் அணிந்திருந்த அணிகலன்களை ஒவ்வொன்றாக ஆங்காங்கே நிலத்தில் போட்டுவிட்டுச் சென்றாள். அவள் அணிந்திருந்ததைப் பார்த்த செங்குரங்குகள் (முசு) அவற்றை எடுத்து எதனை எங்கு அணிவது என்று தெரியாமல் தாறுமாறாக அணிந்துகொண்டது போல் இருந்ததாம்.

தனுஷ்கோடியில் இராமன்
--------------------

கடுவன் மள்ளனார் என்னும் சங்ககாலப் புலவர் இராமன் தனுஷ்கோடி ஆலமரத்தடியில் வேதம் ஓதிய செய்தியைக் குறிப்பிடுகிறார்.

'வென்வேல் கவுரியர் தொன்முது கோடி
முழங்கு இரும் பௌவம் இரங்கும் முன் துறை
வெல்போர் இராமன் அருமறைக்கு அவித்த
பல்வீழ் ஆலம் போல
ஒலி அவிந்தன்று இவ் அழுங்கல் ஊரே' 
தலைவன் திருமணம் செய்துகொள்ள வந்துவிட்டான். அவனையும் உன்னையும் இணைத்து அலர் தூற்றிய ஊரார் வாய் அடங்கிவிட்டது - என்று தோழி தலைவியிடம் சொல்கிறாள். இது செய்தி. ஊர் வாய் அடங்கியதற்குக் காட்டப்படும் உவமைதான் இராமனைப் பற்றிய செய்தி.

* கோடி = தனுஷ்கோடி
* கவுரியர் = பாண்டியர்

இராமன் தன் வெற்றிக்குப் பின் பாண்டியரின் ஆட்சிக்கு உட்பட்டிருந்த தனுஷ்கோடி வந்தடைந்தான். முழங்கிக்கொண்டிருக்கும் கடல் இரக்கத்தோடு காணப்பட்டது. அங்கு ஆறு கடலோடு கலக்கும் முன்றுறை (முன் துறை) ஓரத்தில் ஓர் ஆலமரம் இருந்தது. அந்த மரத்தடியில் அமர்ந்துகொண்டு இராமன் தன் மறைகளை ஓதிக்கொண்டிருந்தான். அப்போது பல விழுதுகளை உடைய அந்த ஆலமரம் தன் ஒலியை அவித்து வைத்துக்கொண்டது. அதாவது ஆலமரத்துப் பறவைகள் ஒலிப்பதை மறந்து கேட்டுக்கொண்டிருந்தன. (ஆல மரத்தடியில் குழுமியிருந்த மற்ற உயிரினங்களும் ஒலி எழுப்பாமல் வாய்மூடிக்கொண்டன.)

பழமொழி நூலில் இராமாயணம்
-----------------------

பதினெண்கீழ்க்கணக்கு நூல்களில் ஒன்று பழமொழி நானூறு. இலங்கை அரசன் இராவணனின் தம்பி வீடணன். இவன் இராமனை நண்பனாகப் பெற்று இலங்கை அரசனானான் என்று அந்தப் பாடல் குறிப்பிடுகிறது. 

பொலந் தார் இராமன் துணையாகப் போதந்து,
இலங்கைக் கிழவற்கு இளையான், இலங்கைக்கே
பேர்ந்து இறை ஆயதூஉம் பெற்றான்;-பெரியாரைச்
சார்ந்து கெழீஇயிலார் இல்

அடிக்குறிப்பு
-------------

1. ↑  புறநானூறு 378
2. ↑  அகநானூறு 70
3. ↑  பழமொழி 92
**நானாட்டான் பிரதேச சபை** (*Nanattan Divisional Council*) இலங்கையின் மன்னார் மாவட்டத்தில் அமைந்துள்ள உள்ளூராட்சி அமைப்புக்களுள் ஒன்று ஆகும். நானாட்டான் மேற்கு பிரதேச செயலாளர் பிரிவில் அடங்கும் பகுதிகள் இப்பிரதேச சபைக்குள் அடங்குகின்றன. இதன் மொத்தப் பரப்பளவு 271.28 சதுர மைல்கள். இதன் வடக்கில் மன்னார் பிரதேச சபையும்; கிழக்கில் மாந்தை மேற்கு பிரதேச சபை, வவுனியா மாவட்டம் என்பனவும்; தெற்கில் அனுராதபுர மாவட்டமும், மேற்கில் முசலி பிரதேச சபை, கடல் என்பனவும் எல்லைகளாக உள்ளன. இச்சபைக்கான உறுப்பினர்களும், சபையின் தலைவரும் நேரடியாக மக்களால் தெரிவுசெய்யப்படுகின்றனர். நானாட்டான் பிரதேச சபையில் 12 உறுப்பினர்கள் உள்ளனர். இந்த 12 உறுப்பினர்களும் விகிதாசார பிரதிநிதித்துவ முறையில் இடம்பெறும் தேர்தல் ஊடாகத் தெரிவு செய்யப்படுகின்றனர்.

மேற்கோள்கள்
-----------



| * பா
* உ
* தொ
இலங்கை வடமாகாணத்தின் பிரதேச சபைகள் |
| --- |
| யாழ்ப்பாண மாவட்டம் | 
* சாவகச்சேரி
* நெடுந்தீவு
* காரைநகர்
* ஊர்காவற்றுறை
* நல்லூர்
* பருத்தித்துறை
* வடமராட்சி தென்மேற்கு
* வலிகாமம் கிழக்கு
* வலிகாமம் வடக்கு
* வலிகாமம் மேற்கு
* வலிகாமம் தெற்கு
* வலிகாமம் தென்மேற்கு
* வேலணை

 | இலங்கை |
| கிளிநொச்சி மாவட்டம் | 
* கரைச்சி
* பச்சிலைப்பள்ளி
* பூநகரி

 |
| மன்னார் மாவட்டம் | 
* மன்னார்
* மாந்தை மேற்கு
* முசலி
* நானாட்டான்

 |
| வவுனியா மாவட்டம் | 
* வவுனியா மேற்கு
* வவுனியா தெற்கு சிங்களம்
* வவுனியா தெற்கு தமிழ்
* வெங்கலச்செட்டிகுளம்

 |
| முல்லைத்தீவு மாவட்டம் | 
* மாந்தை கிழக்கு
* கரைதுறைப்பற்று
* புதுக்குடியிருப்பு
* துணுக்காய்

 |
{{Infobox person
| name = ஜிம் புன்டைன்
| birth\_date = செப்டம்பர் 7, 1901(1901-09-07)

| birth\_place = பிட்சோறி, விக்டோறியா
| death\_date = 
சூலை 15, 1992(1992-07-15) (அகவை 90)

| death\_place = கில்சைத், விக்டோறியா
| education = மெட்ரன் ஹோல்
| occupation = ஆஸ்திரேலியப் பெண் சாரணியப் பிரதம ஆணையாளர்
| spouse = [[ஆர்னோல்ட் புன்டைன்] (1898–1975) 
| parents = 
| children = ஜோன் புன்டைன்  
ரொப்பேர்ட் புன்டைன் (1929–2014)
| nationality = ஆஸ்திரேலியன்
}}
**ஜிம் புன்டைன்** (Jim Buntine) என்பவர் ஒரு பெண் சாரணர் ஆவார். இவர் 1962 முதல் 1968 வரை ஆஸ்திரேலியப் பெண் சாரணியப் பிரதம ஆணையாளராக இவர் கடமையாற்றியுள்ளார்.  இவர் உள்நாட்டு மற்றும் உலக சாரணியத்திற்கு ஆற்றிய சேவையின் காரணமாக வெள்ளி மீன் விருது வென்றுள்ளார். இவ்விருது 1966 ஆம் ஆண்டில் இவருக்கு வழங்கப்பட்டது.

மேற்கோள்கள்
-----------

1. ↑  "Biography - Gladys Selby (Jim) Buntine - Australian Dictionary of Biography". *anu.edu.au*. 25 April 2016 அன்று பார்க்கப்பட்டது.
2. ↑  People Australia – Buntine, Gladys Selby (Jim) (1901–1992) Retrieved 24 May 2016.
**அத்தி பர்வதம்** (*Hathi Parbat*, இந்தி: हाथी पर्बत ) **எலிஃபண்ட் பீக்** என்றும் அழைக்கப்படுவது இந்தியாவில் உள்ள கர்வால் இமயமலையில் உள்ள ஒரு மலையாகும். இது உத்தரகண்ட்ட மாநிலத்தின் சாமோலி மாவட்டத்தில் அமைந்துள்ளது. இதன் உச்சி 6,727 மீட்டர்கள் (22,070 அடி) ) உயரம் கொண்டது.

தொன்மம்
-------

அத்தி பர்வத்ததின் உச்சியில் உள்ள இரண்டு பெரிய பாறைகளின் தோற்றம் காகம் ( ககபுசுண்டி ), கழுகு ( கருடன் ) என ஒத்திருப்பதாக விவரிக்கப்படுகிறது. இராமாயணத்தில் விவரிக்கப்பட்டுள்ளபடி பிரபஞ்ச விவகாரங்கள் குறித்து காகமும் கழுகும் உயிரோட்டமாக உரையாடுவதாக நம்பப்படுகிறது. தொன்மத்தின் மற்றொரு பதிப்பில் அயோத்தியின் ஒரு கற்றறிந்த பிராமணர் ஒருமுறை இங்கு வாழ்ந்த லோமச முனிவரின் கோபத்திற்கு ஆளானார். அதனால் முனிவரால் கொடுத்த சாபத்தினால் காகமாக அவர் மாறினார்.[]

அணுகல்
------

அத்தி பர்வதத்தை விஷ்ணுபிரயாகை அல்லது கங்காரியாவில் இருந்து அடையலாம், இது மலர்ப் பள்ளத்தாக்கிற்கு அருகில் உள்ளது.  கங்காரியாவில் இருந்து இதை அணுகுவது சற்று எளிதானது ஆனால் நீண்ட தொலைவானது. கோவிந்த்காட்டில் இருந்து, பியுந்தர் பள்ளத்தாக்கு மற்றும் பியுந்தர் கிராமம் வழியாக கங்காரியா வரை 18 கிமீ குதிரைப் பாதை உள்ளது. கக்புசுண்டி தால் மற்றும் குவாரி பர்வத் அத்தி பர்வதத்தின் அருகே அமைந்துள்ளது. அருகிலுள்ள இடங்கள் பியுந்தர், ஜெலம், ஷ்யாமா, ஜுமா ஆகும். அருகில் தௌலிகங்கா ஆறு ஓடுகிறது.[]

முதல் ஏற்றம்
------------

சோனம் கியாட்சோ, லெப்டினன்ட். கௌஷால், எச்.சி. ராவத், தோண்டுப் செரிங், லக்பா டென்சிங், டி. எஸ். சிசோடியா, தவா நோர்பு, சோனம் வாங்கயால் ஆகியோர் அடங்கிய இந்தியக் குழு 1963 ஆம் ஆண்டு சூன் 6 மற்றும் 7 ஆம் தேதிகளில் அத்தி பர்வதத்தின் (22,070 அடிகள்) உச்சியை முதலில் அடைந்தது.

குறிப்புகள்
-----------

1. 1 2 3  Listed as "Hathi Parvat" on Peaklist.org - Section 5: Himalaya between Sutlej River and Kali River (Nepal border). Retrieved 3 October 2011.
2. ↑  "Hathi Parbat, India". Peakbagger.com. 2009-12-05 அன்று பார்க்கப்பட்டது.
3. ↑
4. ↑   *AAC Publications - Asia, India, Tharkot, Kumaon and Hathi Parbat, Garhwal*. 1965. .
**சங்கத் தமிழ் காட்சிக் கூடம்** மதுரையில் பழந்தமிழரின் பெருமைகளையும், சிறப்புகளையும் விளக்கும் வகையில் ரூபாய் 1.45 கோடி மதிப்பில் அமைக்கப்பட்ட நிரந்தர சங்கத் தமிழ் காட்சிக் கூடத்தைத் தமிழக முதல்வர் செயலலிதா சென்னையிலிருந்து காணொளி காட்சி மூலம் 8 பிப்ரவரி 2016 அன்று திறந்து வைத்தார்.

இக்காட்சிக் கூடம் உலகத் தமிழ்ச் சங்கத்தின் ஓர் அலகாகச் செயல்படுகிறது.

அமைவிடம்
--------

சங்கத் தமிழ் காட்சிக் கூடம், மதுரை தல்லாகுளம், காந்தி அருங்காட்சியகம் எதிரில், காந்தி அருங்காட்சியகம் சாலையில், ஐம்பத்து எட்டு செண்ட் நிலத்தில் அமைக்கப்பட்டுள்ளது.

சிறப்புகள்
----------

சங்கத் தமிழ் காட்சிக் கூடத்தில் புறநானூறு, அகநானூறு, தொல்காப்பியம், திருக்குறள் பாடல்கள்; ஒளவையார், அங்கவை சங்கவை, திருவள்ளுவர், தொல்காப்பியர், சீத்தலை சாத்தனார், இளங்கோவடிகள், கம்பர், முதலிய கவிஞர்கள் மற்றும் சங்க கால கடையேழு வள்ளல்களான ஔவைக்கு நெல்லிக் கனி அளித்த அதியமான், முல்லைக் கொடிக்குத் தேர் தந்த பாரி, நாட்டோர் உவப்ப நடைப் பரிகாரம் நல்கிய நள்ளி, யாழ் மீட்டும் பாணர்களுக்கு நாட்டையே வழங்கிய ஓரி, ஈர நன்மொழிகள் வழங்கிய காரி, நீலநாகம் நல்கிய கலிங்கத்தை ஆலமர் செல்வனுக்குக் (குற்றால நாதருக்கு) அணிவித்த ஆய் மற்றும் மயிலுக்குப் போர்வை நல்கிய பேகன் போன்றவர்களின் உருவங்களைச் சிற்பங்களாகவும், ஓவியங்களாகவும், காணொளிக் காட்சிகளாகவும் அசைவுப் படங்களாகவும் காட்சிப்படுத்தும் வகையில் அமைக்கப்பட்டுள்ளது.

காட்சி கூடத்தின் முன் பக்கச் சுவரில், பாண்டிய அரசவையில் நக்கீரர் முதலான புலவர்கள் முன்னிலையில், தருமிக்குப் பாண்டிய மன்னர் பொற்கிழி வழங்கும் காட்சியைப் புடைப்புச் சிற்பமாகச் செதுக்கப்பட்டுள்ளது.

காட்சிக் கூடத்தின் நுழைவு வாயிலில் கலித்தொகை பாட்டினை விளக்கும் வகையில் ஏறுதழுவல் ஓவியம் காட்சிப்படுத்தப்பட்டுள்ளது.

சங்கத் தமிழ் காட்சிக் கூட வளாகத்தின் வெளிப்புறச் சுற்றுச் சுவர்களில் புறநானூறு, நெடுநல்வாடை, நற்றிணை, கலித்தொகை, சிறுபாணாற்றுப்படை, மலைபடுகடாம் போன்ற சங்க காலப் பாடல்களை விளக்கும் வகையில் வண்ண ஓவியங்கள் தீட்டப்பட்டுள்ளது.

படகாட்சியகம்
------------

இதனையும் காண்க
--------------

* உலகத் தமிழ்ச் சங்கம்

மேற்கோள்கள்
-----------

1. ↑  மதுரையில் சங்கத் தமிழ் காட்சிக் கூடம்: முதல்வர் ஜெ. திறப்பு

வெளி இணைப்புகள்
---------------
**நானாட்டான் பிரதேச செயலாளர் பிரிவு** இலங்கையின் மன்னார் மாவட்டத்தில் உள்ள ஒரு நிர்வாக அலகாகும். மன்னார் மாவட்டம் யாழ்ப்பாணக் குடாநாட்டுக்குத் தெற்கே வன்னியில் இலங்கைத் தீவின் மேற்குக் கரையோரம் அமைந்துள்ளது. நானாட்டான் பிரதேச செயலாளர் பிரிவு துணை நிர்வாக அலகுகளாக 31 கிராம அலுவலர் பிரிவுகளைக் கொண்டுள்ளது. செம்மாந்தீவு, முருங்கன், செட்டியார்மகன்கட்டை, இலகடிப்பிட்டி, வஞ்சியன்குளம், வங்காலை, ராசமடு, இலந்தைமோட்டை, நானாட்டான், அத்திக்குழி, புத்திரர்கண்டான், வாழ்க்கைப்பட்டான்கண்டல், கலிமோட்டை புளியங்குளம், பொன்தீவுக்கண்டல், பரியாரிகண்டல், சிறுகண்டல், பள்ளன்கோட்டை, பெரியகட்டைக்காடு, மோட்டைக்கடை, இரட்டைக்குளம், சுண்டிக்குழி, கற்கடந்தகுளம், ரசூல்புதுவெளி, கஞ்சித்தாழ்வு, நறுவிலிக்குளம், தோமஸ்புரி, உமனகிரி, அச்சன்குளம், இசைமலைத்தாழ்வு ஆகிய ஊர்கள் இப் பிரதேச செயலாளர் பிரிவினுள் அடங்குகின்றன. இப்பிரிவின் மேற்கில் கடலும், வடக்கில் மன்னார் நகரம் பிரதேச செயலாளர் பிரிவும், தெற்கில் முசலி பிரதேச செயலாளர் பிரிவும், கிழக்கில் மடு பிரதேச செயலாளர் பிரிவும், எல்லைகளாக உள்ளன.

இப்பிரிவு 148 சதுர கிலோமீட்டர் பரப்பளவு கொண்டது.

குறிப்புக்கள்
-------------

1. ↑  புள்ளிவிபரத் தொகுப்பு 2007, தொகைமதிப்புப் புள்ளிவிபரத் திணைக்களம், இலங்கை

இவற்றையும் பார்க்கவும்
----------------------

* பிரதேச செயலாளர் பிரிவுகளின் பட்டியல் - வட மாகாணம், இலங்கை
* இலங்கையின் பிரதேச செயலகங்கள்

வெளியிணைப்புக்கள்
-----------------

* மன்னார் மாவட்ட நிர்வாகப் பிரிவுகளைக் காட்டும் நிலப்படம்
[*தொடர்பிழந்த இணைப்பு*]

| * பா
* உ
* தொ
மன்னார் மாவட்டப் பிரதேசச் செயலாளர் பிரிவுகள் |
| --- |
| 
* மடு பிரதேச செயலாளர் பிரிவு
* மன்னார் நகரம் பிரதேச செயலாளர் பிரிவு
* மாந்தை மேற்கு பிரதேச செயலாளர் பிரிவு
* முசலி பிரதேச செயலாளர் பிரிவு
* நானாட்டான் பிரதேச செயலாளர் பிரிவு

 |
**நாதைன் ஜி, பர்லோ** *(Nadine G. Barlow)*ஓர் அமெரிக்க வானியற்பியலாளர் ஆவார். இவர் இப்போது வடக்கு அரிசோனா பல்கலைக்கழகத்தில் இயற்பியல், வானியல் துறையின் பேராசிரியராக உள்ளார். இவர் 2010 இல் இத்துறையின் இணைத்தலைமை வகிக்கலானார். இவர் இப்பல்கலைக்கழக நாசா விண்வெளி நல்கைத் திட்ட்த்தின் இயக்குநரும் ஐசோனா விண்வெளி நல்கைக் கூட்டமைப்பின் இணை இயக்குநரும் ஆவார்.

வாழ்க்கைப்பணி
-------------

இவர் தன் வாழ்க்கையில், பலோமார் கல்லூரி, அவுசுட்டன் கிளயர் இலேக் பல்கலைக்கழகம், நடுவண் புளோரிடா பல்கலைக்கழகம் ஆகிய நிறுவன்ங்களில் கல்வி கற்பித்துள்ளார். இப்போது இவர் வடக்கு அரிசோனா பல்கலைக்கழகத்தில் கல்வி கற்பித்து வருகிறார். இவர் நாசாவின் ஜான்சன் விண்வெளி மையத்திலும் நிலா, கோள் நிறுவனத்திலும் அமெரிக்க புவியியல் அளக்கையிலும். அரிசோனா, பிளாகுசுட்டாப் வான்புவியியல் மையத்திலும் ஆய்வு செய்துள்ளார். இவர் ஆர்லண்டோவில் அமைந்த நடுவண் புளோரிடா பல்கலைக்கழகத்தின் இராபின்சன் வான்காணகத்தின் முதல் இயக்குநராகப் பணியாற்றியுள்ளார்.

பின்வருவன உட்பட, பர்லோ நாசாவின் நிலா, கோள் அறிவியல் திட்டங்களில் பணியாற்றியுள்ளார் :

* செவ்வாய் நடுவண் பள்ளக் குழிப்பள்ளங்களின் விரிநிலை ஆய்வு
* செவ்வாயின் அரேபியத் தரையின் ஆவியாகுந்திறச் செழும்பொருள் காட்டிகளின் ஆய்வு
* நிலா மொத்தல் குழிப்பள்ளங்களின் புவித் தகவல் அமைப்புத் தரவுத்தளம்
* கனிமீடு மொத்தல் குழிப்பள்ள புறவடிவியல் பகுப்பாய்வு
* செவ்வாய் மொத்தல் குழிப்பள்ளங்களின் புவித் தகவல் அமைப்புத் தரவுத்தளமும் கருவிகளும்
* செவ்வாய் மொத்தல் குழிப்பள்ளங்களின் புறவடிவியலும் புறவடிவளவையியலும் பற்றிய ஆய்வுகள்

இவர் உலகச் செவ்வாய் உயர்தகைமை அறிஞர்களில் ஒருவராவார்.

தகைமைகளும் விருதுகளும்
----------------------

பர்லோ 2002 இல் செந்தகவு பட்டப்படிப்பு பயிற்றுவிப்பு விருது நடுவண் புளோரிடா பல்கலைக்கழகத்தால் வழங்கப்பட்டது இவருக்கு 2002-2003 பலோமர் குமுக கல்லூரி முன்னாள் மாணவர் விருது வழங்கப்பட்டது. இவரது நினைவாக 1999 இல் சிறுகோள் 15466 பர்லோ பன்னாட்டு வானியல் ஒன்றியத்தால் பெயரிடப்பட்டது.

தேர்ந்தெடுத்த பணிகள்
--------------------

* *செவ்வாய் அகமும், மேற்பரப்பும் வளிமண்டலமும் ISBN 978-0521852265 (2008)*
* *விண்வெளி அறிவியல் புலங்கள்* ISBN 002865546X (co-editor, 2002)
* *புவி அறிவியல் புலங்கள் களஞ்சியம்* ISBN 0028830008 (co-editor, 1996)

மேற்கோள்கள்
-----------

1. ↑  "Nadine Barlow: Helping to Build Star Students".
2. ↑  "JPL Small-Body Database Browser: 15466 Barlow".

வெளி இணைப்புகள்
---------------

* Nadine Barlow’s Northern Arizona University webpage
* NASA Solar System Exploration Profile: Nadine Barlow
* Women in Planetary Science: Meet Nadine Barlow
உயிரியலில், **நினைவக உயிரணு** (Memory cells) என்பது, நமது உடலில் உள்ள, நோய் எதிர்க்கும் திறனை ஒழுங்குபடுத்தும் தன்மை கொண்ட ஒரு வகை உயிரணு ஆகும். இவைகள் நோய்க்காரணிகள் (எ.கா. தீ நுண்மங்கள், பாக்டீரியாக்கள்) நமது உடலில் நுழையும் போது, அவற்றிற்கு எதிரான நோய் எதிர்ப்புத் தன்மைக்காக வெளிப்படுத்தப்படும் பாதுகாப்பு அரண் ஆகும். நமதுடலில் இருக்கும், நோய் எதிர்ப்பாற்றல் முறைமைக்கான தொகுதியானது, குறிப்பிட்ட ஒரு நோய்க்காரணியாலான பிறபொருளெதிரியாக்கியை எதிர்கொள்ளும்போது, நீண்ட வாழ்க்கைக்காலத்தைக் கொண்ட நினைவக உயிரணுக்களை உருவாக்கும். மீண்டும் ஒருமுறை அதே நோய்க்காரணியை எதிர்கொள்ள நேரிட்டால், நினைவக உயிரணுக்களின் தொழிற்பாட்டால், மீண்டும் அதே நோய் ஏற்படல் தவிர்க்கப்படுகின்றது. ஒருமுறை ஏற்படும் நோய்த் தொற்றை நினைவில் கொண்டிருந்து, அந்த நோய் மீண்டும் வராமல் தடுப்பதற்கான செயல்முறையை செய்வதனாலேயே, இப்பெயர் இடப்பட்டிருக்கின்றது.

நினைவக உயிரணுக்கள் என்பவை வெண்குருதியணுக்களின் ஒரு பிரிவான நிணநீர்க் குழியங்களில் இருக்கும் B உயிரணுக்களும், T உயிரணுக்களும் ஆகும். நினைவக B உயிரணுக்கள் (en:Memory B cell) குறிப்பிட்ட நோய்க்காரணிக்கு எதிரான பிறபொருளெதிரியை மிக அதிகளவில் உருவாக்குவதாலும், நினைவக T உயிரணுக்கள் (en:Memory T cell) உயிரணுசார் நோய் எதிர்ப்புத் தன்மையைக் காட்டுவதாலும், நோயிலிருந்து உடலைத் தப்ப வைத்துப் பாதுகாக்கின்றது.

பொதுவாக அம்மை போன்ற தீ நுண்ம நோய்கள், ஒரு முறை வந்தால் பின் வருவதற்கான வாய்ப்புக்கள் குறைவு. காரணம், ஒரு முறை அம்மை நமது உடலில் வந்தவுடன், நமது பாதுகாப்பு அரண்களான வெண்குருதியணுக்கள், நினைவக உயிரணுக்களை (B and T memory cells) தோற்றுவிக்கும். இந் நினைவக உயிரணுக்கள், நமது உடலில் நிலைத்து இருப்பதனால், குறிபிட்ட நோய்க்காரணிகள் மறுபடியும் வருமாயின், ஏற்கனவே தயார் நிலையில் இருந்து, அவைகளை எதிர்த்து அழிகின்றன. (வெகு அரிதாக சிலருக்கு மறுபடியும் வந்தாலும், அதற்கான காரணம் வேறாக இருக்கும். சில வேளைகளில் தீ நுண்மங்கள், நிறப்புரியில் பிணைந்து, பல ஆண்டுகளுக்கு பின் தனது மெய் முகத்தைக் காட்டுவதால், அவ்வாறு ஏற்படலாம்.)

இந்த நினைவக உயிரணுக்கள் சில நோய்களுக்கு எதிராக இல்லாதிருப்பது அவதானிக்கப்படுகின்றது. எடுத்துக்காட்டாக, ஒரு முறை வரும் தடிமன் (சலதோசம்), வாழ்நாளில் பலமுறை வருகிறது. ஏன் அதற்கான நினைவக உயிரணுக்கள் இல்லையா என வினா எழுகின்றது. அம்மை நோய் வந்தால் பத்து முதல் 15 நாள் வரை நமது உடலில் இருக்கும். இக்கால இடைவெளியில், நமது உடலின் பாதுகாப்பு அரண், எதிர்காலத்திற்கு தேவையான நினைவக உயிரணுக்களை உற்பத்தி செய்கின்றன. ஆனால் தடிமன் நோயின் மூலமான ரினோ நுண்மம் இரண்டு அல்லது மூன்று நாட்கள் மட்டுமே உடலினுள் இருப்பதனால், அதற்கான நினைவக உயிரணுக்களை நமது உடலில் உருவாக்க முடியவில்லை என ஆய்வாளர்கள் கருதுகின்றனர்.

* naive B cell- இளம் பி செல், memory B cell- நினைவக உயிரணு பி செல். இவைகள் எதிருடல் (antibody) என்பதை உருவாக்கி நோய் உருவாக்கும் எதிர்யுரி (antigen) அழிக்க வல்லன.naive B cell- இளம் பி செல், memory B cell- நினைவக உயிரணு பி செல். இவைகள் எதிருடல் (antibody) என்பதை உருவாக்கி நோய் உருவாக்கும் எதிர்யுரி (antigen) அழிக்க வல்லன.
* லிம்போசைட் (Lymphocytes) நடுபகுதியில் நீல நிறத்தில் காணலாம். இவைகள் தான் டி. செல்களை (T-cell) தர வல்லன. இவைகள் பி செல்லோடு சேர்ந்து நோய் எதிர்ப்பு தன்மை கொடுக்கின்றன (Humoral and cellular mediated immunity)லிம்போசைட் (Lymphocytes) நடுபகுதியில் நீல நிறத்தில் காணலாம். இவைகள் தான் டி. செல்களை (T-cell) தர வல்லன. இவைகள் பி செல்லோடு சேர்ந்து நோய் எதிர்ப்பு தன்மை கொடுக்கின்றன (Humoral and cellular mediated immunity)
**உடுநுவரை** இலங்கையின் மத்திய மாகாணத்தின் கண்டி மாவட்டத்தில் அமைந்துள்ள 20 வட்டச் செயலாளர் பிரிவுகளில் ஒன்றாகும். கெலிஒயா இப்பிரிவில் அமைந்துள்ள முக்கிய நகரமாகும். இது மாவட்ட தலைநகரான கண்டி நகரத்தில் இருந்து தெற்குத் திசையில் அமைந்துள்ளது.

புவியியலும் காலநிலையும்
-----------------------

உடுநுவரை மத்திய மலைநாடு என அழைக்கப்படும் இலங்கையின் புவியியல் பிரிவில் அமைந்துள்ளது. கடல் மட்டத்துக்கு மேல் சுமார் 568 மீற்றர் உயரத்தில் காணப்படுகிறது. இங்கு வருடாந்த சராசரி வெப்பநிலை 24 பாகை செல்சியஸ் ஆகும். பெரும்பாலான மழைவீழ்ச்சி தென்மேற்கு பருவக்காற்று மூலம் கிடைக்கிறது. 2500-3000 மி.மீ. வருடாந்த சராசரி மழைவீழ்ச்சியை பெறுகின்றது.

மக்கள்
------

இது சிங்களவரை பெரும்பான்மையாக கொண்ட ஒரு வட்டச் செயலாளர் பிரிவு ஆகும். இங்குள்ள மக்களில் பெரும்பானமையினர் பௌத்த மதத்தைச் சேர்ந்தவராவர்.
2001 இலங்கை அரசின் மக்கள் தொகை கணிப்பீட்டில மக்களின அடிப்படையிலான மக்கள் தொகைப் பரம்பல் பின்வருமாறு:

| பிரிவு | மொத்தம் | சிங்களவர் | இலங்கைத் தமிழர் | இந்தியத் தமிழர் | முஸ்லிம்கள் | பரங்கியர் | ஏனைய |
| --- | --- | --- | --- | --- | --- | --- | --- |
| மொத்தம் | 98879 | 72297 | 1382 | 1737 | 23093 | 134 | 236 |
| கிராமம் | 97858 | 72040 | 1357 | 1003 | 23088 | 134 | 79 |
| தோட்டப்புறம் | 1021 | 257 | 25 | 734 | 5 | 0 | 0 |

2001 இலங்கை அரசின் மக்கள் தொகை கணிப்பீட்டில் மத அடிப்படையிலான மக்கள் தொகைப் பரம்பல் வருமாறு:

| பிரிவு | மொத்தம் | பௌத்தர் | இந்து | இஸ்லாம் | கத்தோலிக்கம் | ஏனைய கிறிஸ்தவம் | ஏனைய |
| --- | --- | --- | --- | --- | --- | --- | --- |
| மொத்தம் | 98879 | 71736 | 2373 | 23630 | 713 | 402 | 25 |
| கிராமம் | 97858 | 71467 | 1670 | 23625 | 701 | 370 | 25 |
| தோட்டப்புறம் | 1021 | 269 | 703 | 5 | 12 | 32 | 0 |

கைத்தொழில்
----------

இங்கு நெற்பயிர்ச் செய்கை, மரக்கறிச் செய்கை முக்கிய இடத்தை பெருகிறது. மேலும் தேயிலை பெருந்தோட்டங்களும் காணப்படுகிறது.

குறிப்புகள்
-----------

உசாத்துணைகள்
------------

* இலங்கை புள்ளிவிபரவியல் திணைக்களம் - பகுதி 1
* இலங்கை புள்ளிவிபரவியல் திணைக்களம் - பகுதி 2
**நாராயணா பன்னோக்கு சிறப்பு மருத்துவமனை** (*Narayana Multispeciality Hospital*) இந்தியாவின் குசராத்து மாநிலம் அகமதாபாத்தில் அமைந்துள்ளது. இது ஒரு மூன்றாம் நிலை பராமரிப்பு மருத்துவமனையாகும். குசராத்து மற்றும் தெற்கு இராசத்தான் பகுதிகளில் உள்ள நோயாளிகளுக்கு இம்மருத்துவமனை சிகிச்சை அளிக்கிறது. நாராயணா சுகாதார குழுமத்தின் ஒரு பகுதியான நாராயணா மருத்துவமனை முன்னர் நாராயணா இருத்யாலயா தனியார் நிறுவனம் என அறியப்பட்டது. பெங்களூருவை தலைமையிடமாகக் கொண்ட இம்மருத்துவமனை இருதய அறுவை சிகிச்சை நிபுணர் மருத்துவர் தேவி பிரசாத் செட்டியால் நிறுவப்பட்டது.

குழந்தைகள் மற்றும் வயது வந்தோருக்கான இருதய பராமரிப்பு, நரம்பியல், எலும்பியல், சிறுநீரகவியல், மகப்பேறியல் மற்றும் மகளிர் மருத்துவம், பொது மருத்துவம், காது மூக்கு மற்றும் தொண்டை, குழந்தை மருத்துவம் மற்றும் குழவி மருத்துவம், நுரையீரல், எலும்பியல் மற்றும் புற்றுநோயியல் ஆகிய பிரிவுகளில் மருத்துவத்தை வழங்குகிறது.

எண்ணிம வடிகுழாய் ஆய்வகம், இரத்தக்குழாய்சார் பராமரிப்பு பிரிவு மற்றும் தீவிர சிகிச்சை பிரிவு ஆகிய வசதிகள் இங்கு உள்ளன. முதுகெலும்பு வட்டு இறக்கம், முதுகெலும்பு முறிவுகள் மற்றும் முதுகுத்தண்டு கட்டிகள் போன்ற நிலைமைகளுக்கு மருத்துவமனையில் உள்ள நரம்பியல் துறையானது முதுகெலும்பு அறுவை சிகிச்சை மற்றும் நுண் அறுவை சிகிச்சையை வழங்குகிறது. எலும்பியல் துறை முழங்கால், இடுப்பு மற்றும் தோள்பட்டைக்கான மாற்று அறுவை சிகிச்சையும் இங்கு வழங்கப்படுகிறது.

மேற்கோள்கள்
-----------

1. ↑  "Here's why Devi Shetty of Narayana Health is looking to hit Dalal Street". *economictimes.indiatimes.com*. .
2. ↑  "5,000-BED HOSPITAL INAUGURATED IN AHMEDABAD". *dnaindia.com*. .
3. ↑  "Adult at eighteen". *timesofindia.indiatimes.com*. .
4. ↑  "World Cancer Day: Survivors share tips to fight the deadly disease". *indianexpress.com*. .
5. ↑  "A fully equipped hospital with Digital Cath Lab, Coronary Care Unit (CCU) and Intensive Therapy Unit (ITU).". *narayanahealth.org*. .
**ஜேசு செல்வ பெராஸ்மின்** (Jesu Selva Berozemine, பிறப்பு: செப்டம்பர் - 10, 1990) அன்று திங்கள் கிழமை காலை 7:15 மணியளவில் கன்னியாகுமரி மாவட்டத்தில் உள்ள தென் தாமரைக்குளத்தில் பிறந்தவர்.இவரது தந்தை: மைக்கேல் ஜெபமணி, தாய்: ஞான புஷ்ப மேரி. இவர் 4 வது மகனாக பிறந்தவர். இவர் உடன் பிறந்தவர்கள் 3 சகோதரர்கள். முது நிலை கல்வி கற்றவர். பல திறமைகளை கொண்டவர். சற்று கோவக்காரர். இவர் பொறியாளர், இயக்குனர், நடிகர், எழுத்தாளர் என அறியப்படுபவர் ஆவார். 

இவர் பல குறும்படங்களை எடுத்தவர், அதிலும் காகித வாழ்க்கை என்ற குறும்படம் சிறந்த குறும்படம் என்று விருதுபெற்றது. இந்த விருதைவழங்கியவர் மறைந்த நடிகர்: பாலசிங். 

இவருக்கு நடனம் என்றால் அலாதி பிரியம். 

இவர் பல துறைகளில் வேலை பார்த்தவர் குறிப்பாக கணினி பொறியாளர் என்ற பொறுப்பில் பல நிறுவனத்தில் வேலை செய்தவர். 

ஒரு கட்டத்தில் நிறுவன வேலை மீது ஆர்வமில்லாது தன் மீது உள்ள திறமையை வைத்து முன்னேற வேண்டும் என்று முடிவெடுத்தார். அதன் முதல் படியாக 2013 அன்று YouTube channel ஒன்று ஆரம்பித்து நடத்தி வந்தார். ( திரு. லீவிஸ் அவரின் அறிவுரையை கேட்டு இந்த Youtube சேனலை தொடங்கினார் பெரோஸ்மின்) 
 
 


[]

* 
* ISBN 0-19-561305-8ISBN 978-0-19-561305-6
* 
* 
* 
* 
* 
* 
* 
* 
* 
* 
* 
* 
* 
* 
* 
* 

* 
* 
* 
* 
*

மேற்கோள்கள்
-----------

* Singh, Khushwant (25 April 2011), "Me and my couch: A review of *A Book of Memory—Confessions and Reflections* By Sudhir Kakar, Penguin/Viking, Pages: 318, Rs. 499", *Outlook*

வெளி இணைப்புகள்
---------------

*
**தந்தி** *(Telegram)* அல்லது **தொலைவரி** மென்பொருள் நுண்ணறி அலைபேசிகளில் இயங்கும் ஒரு செய்தி பரிமாற்ற செயலி ஆகும்.மேக அடிப்படையில் தொலை பேசி எண்னை அடையாளமாக கொண்டு சேவை வழங்கிறது. தந்தி வாடிக்கையாளர்கள் செய்திகளை அலைபேசி (ஆண்ட்ராய்டு, iOS, விண்டோஸ் தொலைபேசி), மேசை கணனிகளில் (விண்டோஸ், மேக்கோசு,லினக்சு)ஆகியவற்றின் மென்பொருள் மூலம் பெற முடியும். உலவிகள் வழியாகவும் அணுக முடியும். இது குறுஞ்செய்தி மற்றும் மின்னஞ்சல் இரண்டும் சேர்ந்த கலவையாகும்.புகைப்படங்கள், காணொலிகள், ஒட்டிகள், ஒலி, கோப்புகள் போன்றவை எந்த வகையில் இருந்தாலும் பரிமாற்றம் செய்ய முடியும்.தந்தி தகவல்களை பரிமாற்றம் செய்யும் போது End-to-end மறைகுறியாக்கப்பட்ட வசதியை வழங்குகிறது. இதன் செயலிகள் **திறந்த மூல மென்பொருள்**ஆகும். வழங்கி **தனியுடைமையாகவும்** உள்ளது.

வரலாறு
------

**தொலைவரி** மென்பொருள் முதன்முதலில் **14 ஆகத்து 2013 ல்** **IOS** இயங்குதளத்தில் அறிமுகபடுத்த்பட்டது. மற்றும் **20 அக்டோபா் 2013** ஆல்பா பதிப்பு ஆண்ட்ராய்டு இயங்குதளத்திற்கு அறிமுகபடுத்த்ப்பட்டது. **பாவெல் தூரவ்( Pavel Durov)** தந்தி செயலிக்கு பொருளாதார பங்களிப்பும், **நிகோலை தூரவ் (Nikolai Durov)** தொழில் நுட்ப பங்களிப்பும் அளித்தனா். இதன் மேம்படுத்துனா் குழு துபாயை சாந்ததாக உள்ளது. பெரும்பாலும் மேம்படுத்தனா்கள் புனித பீட்டர்சுபர்கைச் சாரந்தவா்கள்.

வசதிகள்
-------

தந்தி வேகமான நம்பகத்தன்மை கொண்ட சேவையாகும். இதில் நபா்களையோ சொற்களையோ குறிப்பிடவும் பதிளிக்கவும் மறைமுக அரட்டைமற்றும் ஹேஷ் குறியீடுகளை பயன்படுத்த முடியும். தந்தி குழுக்களில் 1,00,000 நபா்கள் வரை இணைக்க முடியும். குழு ஆளுநா்களுக்குகான தனித்துவமான வசதிகளையும் கொண்டுள்ளது. தனித்துவமான ஒட்டிகளை உருவாக்கவும்,பயன்படுத்தவும் வசதியளிக்கிறது. தகவல்கள் அனைத்தும் மேகக் கனிணியில் பதியப்படுவதால் எங்கும் பெறமுடியும். மிகப் பெரிய கோப்பின் அளவு 1.5 GB ஆகும். இவையனைத்தும் கட்டணமற்ற,விளம்பரங்களற்ற சேவையாகும்.

மேற்கோள்கள்
-----------

1. ↑  "List of Telegram applications". 3 செப் 2020. Check date values in: `|date=` (உதவி)
2. ↑  "Telegram F.A.Q.", *Telegram*, 2018-05-09 அன்று பார்க்கப்பட்டது
3. ↑  "Telegram – a new era of messaging", *Telegram*, 2018-05-09 அன்று பார்க்கப்பட்டது
**சுதா பரத்வாஜ்** (Sudha Bharadwaj) என்பவர் என்பவர் சத்தீசுகர் மாநிலத்தில் 29 ஆண்டுகளாக வாழ்ந்துவரும் ஒரு தொழிற்சங்கவாதிப் பெண்மணி மற்றும் நில ஆக்கிரமிப்புக்கு எதிரான சமூக உரிமை செயற்பாட்டாளர் ஆவார். சத்தீசுகரில் உள்ள மக்கள் சிவில் உரிமைக் கழகத்தின் பொதுச் செயலாளராக இருக்கிறார். ஜன் ஹித் என்ற வழக்கறிஞர்களின் அமைப்பைத் தோற்றுவித்தவர். மேலும் சங்கர் குஹா நியோகியுடன் இணைந்து சத்தீசுகர் முக்தி மோர்ச்சாவில் இயங்கியவர்.

இளமைக் காலம்
------------

சுதாவின் பெற்றோர்கள் அமெரிக்காவில் இருந்தபொழுதில் சுதா பிறந்த காரணத்தால், அமெரிக்கக் குடியுரிமை பெற்றிருந்தார்.தமது 11 ஆம் அகவையில் இந்தியாவுக்குத் திரும்பினார். 18 ஆம் அகவையில் அமெரிக்கக் குடியுரிமையைக் கைவிட்டார். கான்பூர் ஐ. ஐ. டி. கல்வி நிறுவனத்தில் சேர்ந்து கணிதம் பயின்று பட்டம் பெற்றார்.

செயற்பாடுகள்
------------

இவர் ஐஐடி மாணவராக இருந்த காலகட்டத்தில் உத்திரப் பிரதேசம், மேற்கு வங்காளம், பீகார் போன்ற மாநிலங்களில் தொழிலாளர்களின் ஆபத்தான பணி நிலைமையை அம்பலப்படுத்தினார். 1986இல் நியாகியுடன் இணைந்து சத்தீஸ்கர் முக்தி மோர்ச்சாவில் பணியாற்றினார். தொழிலாளர்களின் நிலையை மேம்படுத்துவதை குறிக்கோளாகக் கொண்டு, ராய்பூரில் உள்ள பண்டிட் ரவிசங்கர் சுக்லா பல்கலைக்கழகத்தின் இணைவு பெற்ற கல்லூரியில் 2000 ஆம் ஆண்டு சுதா சட்டத்தில் பட்டம் பெற்றார்.

சத்தீஸ்கர் முக்தி மோர்ச்சாவுடன் இணைந்து செயல்பட்டபோது, இவர் ஊழல் அதிகாரிகளுக்கு எதிராக தீவிரமாக போராடி, பிலாய் பகுதியில் சுரங்கங்க மற்றும் தோட்டத் தொழிலாளர்களுக்கு முறையான ஊதியம் வழங்கப்படுவதை உறுதிப்படுத்தினார். மேலும் இவர்  தலித் மற்றும் பழங்குடி மக்கள் உரிமைகள் சார்ந்த பிரச்சினைகள், குறிப்பாக நிலத்திற்கான உரிமை, கல்விக்கான உரிமை, நலவாழ்வு, ஊழல்மயமான நிலப்பிரபுக்களுக்கு எதிரான செயல்பாடுகள் போன்றவற்றில் ஈடுபட்டார். பினாயக் சென்னுக்கு சிறைத் தண்டனை விதித்த நீதித்துறை தீர்ப்பை விமர்சித்து எழுதி, அதைக் கடுமையாக கண்டனம் செய்தார்.

இவர் தில்லி தேசிய சட்ட பல்கலைக்கழகத்தின் வருகை பேராசிரியர் ஆவார். மற்றும் இந்திய வழக்கறிஞர்கள் சங்கத்தின் துணைத் தலைவராக உள்ளார்.

கைது
----

மகாராட்டிர மாநிலம், பீமா கோரேகானில் நடந்த கலவர வழக்கு மற்றும் இந்தியப் பிரதமர் நரேந்திர மோதியைக் கொல்ல சதித்திட்டம் தீட்டியது போன்ற குற்றங்களைச்சாட்டி, இவர் உள்ளிட்ட இடதுசாரி ஆதரவாளர்கள் ஐந்து பேர் வீடுகளில் புனே காவல்துறையினர் 2018 ஆகத்து 28 அன்று சோதனை நடத்தினர். பின்னர் இந்த ஐந்து பேரும் கைது செய்யப்பட்டனர். இந்த கைதுகளுக்கு நாடுமுழுவதும் பரவலான எதிர்ப்பு ஏற்பட்டது. உச்ச நீதிமன்றம் இவர்கள் கைது தொடர்பாக அரசிடம் பல கேள்விகளை எழுப்பியதுடன், அவர்களைச் சிறையில் அடைக்ககாமல், வீட்டுக் காவலில் வைத்து விசாரிக்க உத்தரவிட்டது.

மேற்கோள்
--------


1. 1 2 3  Masoodi, Ashwaq (7 November 2015). "This land is your land". *LiveMint*. .
2. ↑  "The Telegraph - Calcutta (Kolkata) | Opinion | Enemies of the State". *The Telegraph (India)*. .
3. ↑  "Critiquing The Binayak Sen Judgement". *Outlook India*. .
4. ↑  "Lawyers protest arrest of Nagpur advocate Surendra Gadling" (in en-IN). *The Hindu*. 2018-06-07. .
5. ↑  "நலிந்த பிரிவினருக்காக தொடர்ந்து போராடி வரும் 5 இடதுசாரி ஆதரவாளர்கள்". *செய்திக் கட்டுரை*. இந்து தமிழ். 30 ஆகத்து 2018. 31 ஆகத்து 2018 அன்று பார்க்கப்பட்டது.
6. ↑  "எதிர்க்குரல்கள் மீதான அடக்குமுறை ஜனநாயகத்துக்கான ஆபத்து!". *தலையங்கம்*. இந்து தமிழ். 3 செப்டம்பர் 2018. 4 செப்டம்பர் 2018 அன்று பார்க்கப்பட்டது.
**நாராயணேசுவர் மகாதேவ் மந்திர்** (*Narayaneshwar Mahadev Mandir*) மற்றும் புனேசுவர் மகாதேவ் மந்திர் ஆகியவை புனேவில் உள்ள இரண்டு கோயில்களாகும். நிசாமுதீன் மற்றும் பிற மத போதகர்கள் தலைமையிலான தில்லி சுல்தானகத்தின் ஆட்சியின் கீழ் இவை இடிக்கப்பட்டன. இரண்டு சாமியார்கள் பின்னர் அங்கேயே அடக்கம் செய்யப்பட்டனர். நாராயணேசுவர் கோவிலின் மேல் கட்டப்பட்டுள்ள தர்கா இப்போது 'தோர்லா (மூத்த) சேக் சல்லா தர்காவா என்ற பெயரில் இங்கு உள்ளது. சனிவார் வாடாவிலிருந்து வெகு தொலைவில் முத்தா ஆற்றின் கரையில் இந்த தர்கா அமைந்துள்ளது.

புனே நகரில் உள்ள பாடலேசுவரருக்குப் பிறகு, இந்த கோயில் அதன் அசல் வடிவத்தில் இல்லை என்றாலும், ஆரம்பகால பெயரிடப்பட்ட கோயில்களில் ஒன்றாக உள்ளது.

மேற்கோள்கள்
-----------

1. ↑  Diddee and Gupta (2000). *Pune Queen of the Deccan* (First ). Pune: Elephant Design Pvt. Ltd.. பக். 27. பன்னாட்டுத் தரப்புத்தக எண்:81-87693-00-2.
2. ↑  Department Central Excise, Govt. of India. "About Pune". 16 September 2005 அன்று மூலம் பரணிடப்பட்டது. 23 July 2012 அன்று பார்க்கப்பட்டது.
3. ↑  Avinash Sovani (1998) (in mr). *Haravalele Pune* (First ). Purva Prakashan. பக். 20.
4. ↑  "Central Railway, Government of India". Central Railway, Ministry for Railways, Govt. of India. 23 July 2012 அன்று பார்க்கப்பட்டது.
**நித்தி கனகரத்தினம்** இலங்கையைச் சேர்ந்த உழவியல் அறிஞரும், பொப்பிசைப் பாடகரும் ஆவார். பல மொழிப் பாடல்கள் பாடுவதிலே திறமைவாய்ந்தவர். *பொப்பிசைப் பிதா* என அழைக்கப்படுபவர். 70களில் இவர் இலங்கை மேடைகளில் கோலோச்சியவர்.

வாழ்க்கைக் குறிப்பு
-------------------

நித்தி கனகரத்தினம் யாழ்ப்பாணம் உரும்பராயில் கனகரத்தினம், ஆச்சிமுத்து ஆகியோருக்குப் பிறந்தார். ஆரம்பக் கல்வியை யாழ் வேம்படி ஆரம்பப் பாடசாலையிலும் பின்னர் யாழ் மத்திய கல்லூரி, அம்பாறை ஹார்டி தொழில் நுட்பக்கல்லூரி ஆகியவற்றில் படித்துப் பின்னர் இந்தியாவில் அலஹாபாத் பல்கலைக்கழகத்தில் விவசாய முதுமாணிப் பட்டம் பெற்றார். நித்தி 1986 வரை கிழக்கிலங்கைப் பல்கலைக்கழகத்தில் விவசாய பீடத்தின் தலைவராக இருந்தவர். பின்னர் புலம் பெயர்ந்து தற்போது அவுஸ்திரேலியாவின் விக்டோரியா பல்கலைக்கழகத்தில் விரிவுரையாளராகப் பணியாற்றுகிறார்.

பொப்பிசைப் பாடகர்
-----------------

1955 ஆம் ஆண்டிலேயே பாட ஆரம்பித்து விட்ட நித்தி நாடகங்களிலும் நடித்திருக்கிறார். ஊர் மேடைகளில் கிண்டல் பாடல்கள் இயற்றியும் பாடியும் பாராட்டுப் பெற்றிருக்கிறார்.

சிங்கள மேடைகளில் இரட்டை அர்த்தங்களுடனான சிங்கள பைலாப் பாடல்கள் புகழ்பெறத் தொடங்கிய காலங்களில் அம்பாறை ஹார்டி கல்லூரியில் 1966 ஆம் ஆண்டு முதன் முதலாக *சின்ன மாமியே..* என்ற பாடலைப் பாடியுள்ளார். அப்பாடல் பிறகு பிரபலமாகி இலங்கையின் பட்டி தொட்டிகளெல்லாம் ஒலிக்கத் தொடங்கியது. அதைத் தொடர்ந்து *கள்ளுக்கடைப் பக்கம் போகாதே*, *சோளஞ் சோறு பொங்கட்டுமா* முதலான பல பாடல்களைப் பாடிப் புகழ் பெற்றார்.

சிங்களம், ஆங்கிலம், இந்தி என்று பல மொழிகளிலும் பாடியிருக்கிறார். பல இந்தியத் தமிழ்த் திரைப்படங்களிலும் இவரின் பாடல்கள் இடம்பெற்றிருக்கின்றன.

மேற்கோள்கள்
-----------

1. 1 2 3 4 5 6 7  சிறீகாந்தன், மணி (19 செப்டம்பர் 2010). "ஞாபக வீதியில்". கொழும்பு: தினகரன் வாரமஞ்சரி. 2011-04-19 அன்று மூலம் பரணிடப்பட்டது. 19-10-2020 அன்று பார்க்கப்பட்டது. Check date values in: `|access-date=` (உதவி)
2. 1 2 3  To the Baila beat, த இந்து, ஏப்ரல் 19, 2010

வெளி இணைப்புக்கள்
-----------------

* நித்தியின் காலத்தால் அழியாத பாடல்கள் பரணிடப்பட்டது 2010-10-06 at the வந்தவழி இயந்திரம்
உடுப்பி மட்டு குல்லா
**உடுப்பி மட்டு குல்லா** (*Udupi mattu gulla*) அல்லது **உடுப்பி மட்டி குல்லா** என்பது பச்சை நிற கத்திரிக்காய் ஆகும். இது இந்தியாவின் கர்நாடக மாநிலத்தின் உடுப்பியில் உள்ள மட்டி கிராமம் மற்றும் அதனைச் சுற்றியுள்ளப் பகுதிகளில் வளர்க்கப்படுகிறது. இந்த கத்திரிக்காய்க்கு 2011ஆம் ஆண்டு புவியியல் சார்ந்த குறியீடு வழங்கப்பட்டது.

விளக்கம்
--------

இந்தப் பகுதியில் மட்டு குல்லா சுமார் 400 ஆண்டுகளுக்கு மேலாக வளர்க்கப்பட்டதாகக் கூறப்படுகிறது. இதனுடைய தோற்றமானது உடுப்பி, சோட் வதிராஜா மாதாவின் ஸ்ரீ வாதிராஜ தீர்த்தத்துடன் இணைக்கும் புராணக்கதையுடன் தொடர்புப் படுத்தப்படுகிறது. இந்த கத்தரிக்காய் உதயவர் நதிக்கும் சுவர்ணா நதிக்கும் இடைப்பட்ட 500 ஏக்கருக்கும் அதிகமான பரப்பளவில் பயிரிடப்பட்டது. மட்டி கிராமத்தினைத் தவிர அருகிலுள்ள கிராமங்களிலும் (பங்களா, கொப்ளா, கைபுஞ்சால்) விளைவிக்கப்படுகிறது. இப்பகுதியில் இப்பயிருக்கு மீன் உரம் இடப்படுகிறது.

மற்ற இடங்களில் வளர்க்கப்படும் ஊதா கத்திரிக்காயைப் போலல்லாமல், மட்டு குல்லா பச்சை நிறத்தில் உள்ளது. "குல்லா" என்ற சொல் குறிப்பிடுவது போல, இது கோள வடிவத்தில் உள்ளது. இது பருவகால காய்கறியாகும். இப்பகுதியில் மட்டு குல்லா செப்டம்பர் மற்றும் அக்டோபர் மாதங்களில் பருவமழைக்குப் பிறகு வளர்க்கப்படுகிறது. குறைந்த ஈரப்பதத்தைக் கொண்டுள்ளது இக்கத்திரிக்காய் தனித்துவமான சுவையுடையது மட்டு குல்லா பரவலாக உடுப்பி சமையலில் பயன்படுத்தப்படும் காய்கறியாக உள்ளது. குறிப்பாக உடுப்பி சாம்பாரில் பயன்படுத்தப்படுகிறது. மட்டு குல்லாவின் அசாதாரண மற்றும் தனித்துவமான சுவை மற்றும் உற்பத்திக்காக பிரத்தியேக இருப்பிடத்திற்காக புவியியல் சார்ந்த குறியீட்டினை 2011ஆம் ஆண்டு பெற்றது.

பூச்சித் தாக்குதல்கள் மற்றும் பி. டி. கத்திரிக்காயின் வருகை போன்ற பல்வேறு காரணங்களால் சமீபத்திய ஆண்டுகளில் மட்டு குல்லாவின் உற்பத்தி குறைந்தது. தோட்டக்கலைத் துறையின் தகவலின் படி 2015ஆம் ஆண்டில் 67 ஹெக்டேர் பரப்பளவில் பயிரிடப்பட்டது. தோராயமாக ஹெக்டேர் ஒன்றிற்கு 40 டன் மகசூல் கிடைத்தது.

மேலும் காண்க
------------

* இந்திய புவிசார் குறியீடுகள் பட்டியல்

மேற்கோள்கள்
-----------

1. 1 2 3  Pinto, Stanley. "Udupi paryaya will get enough mattu gulla, say growers". *The Times of India*. 25 January 2016 அன்று பார்க்கப்பட்டது.
2. 1 2 3  Prabhu, Ganesh. "Udupi's Mattu Gulla set to go international". *The Hindu*. 25 January 2016 அன்று பார்க்கப்பட்டது.
3. 1 2 3 4  "Udupi's famed brinjal losing race to hybrid variety". DNA India. 25 January 2016 அன்று பார்க்கப்பட்டது.
4. 1 2  Vinayak, AJ. "With a GI tag in the bag, Udupi farmers cash in on rare green brinjal". The Hindu Business Line. 25 January 2016 அன்று பார்க்கப்பட்டது.
5. ↑  Prabhu, Ganesh. "Udupi's brinjal to go places". *The Hindu*. 25 January 2016 அன்று பார்க்கப்பட்டது.
6. ↑  Hebbar, Nandini. "Go Matti Gulla!". *The Hindu*. 25 January 2016 அன்று பார்க்கப்பட்டது.
**நித்யகல்யாணப் பெருமாள் கோவில்** இந்தியாவின் புதுச்சேரி ஒன்றியப் பகுதியின் துறைமுக நகரமான காரைக்காலில் உள்ள மூன்று புகழ்பெற்ற கோவில்களில் ஒன்றாகும். இது காரைக்கால் அம்மையார் கோயிலுக்கு அருகில் உள்ளது. தெப்பக் குளமான சந்திர தீர்த்தம் இவ்விரண்டு கோயில்களுக்கும் இடையில் உள்ளது. இந்த தெப்பக் குளம் இரு கோயில்களுக்கும் சொந்தமானது ஆகும். காரைக்காலின் பாரதியார் தெருவில் நித்யகல்யாண பெருமாள் கோயில் அமைந்துள்ளது.

கோயிலுக்குள் உள்ள தெய்வங்கள்
----------------------------

இந்தக் கோயில் விஷ்ணு கோயிலாகும். நித்யகல்யாணப் பெருமாள் என்ற விஷ்ணுவின் சிலை படுத்தவாறு உள்ளது. இவர் இந்தக் கோயிலின் பிரதான கடவுள் ஆவார். 

* சக்கரத்தாழ்வார்
* ரங்கநாயகி தாயார்
* விஷ்ணுவின் நரசிம்ம அவதாரம்
* அனுமன்
* விஷ்ணுவின் அவதாரங்கள்
* பகவான் கிருஷ்ணரின் விஸ்வரூபம்
* கருட பகவான்
* ஆண்டாள்
* அலமேலு தாயார்

கொண்டாடப்படும் விழாக்கள்
------------------------

இந்தக் கோயிலில் விஷ்ணு மற்றும் அவரது அவதாரங்கள் தொடர்பான திருவிழாக்கள் கொண்டாடப்படுகின்றன. ராம நவமி, வைகுண்ட ஏகாதசி, அனுமன் ஜெயந்தி மற்றும் மார்கழி மாதம் முழுவதும் இங்கே கொண்டாடப்படுகின்றன.  புரட்டாசி தமிழ் மாதத்தில், பல சடங்குகள் கோவிலில் நடைபெறும்

குறிப்புகள்
-----------

1. ↑  "Nithya Kalyana Perumal Kovil Karaikal, India - Location, Facts, History and all about Nithya Kalyana Perumal Kovil Karaikal - ixigo trip planner". *Ixigo.com*. 2016-06-26. 2016-08-26 அன்று மூலம் பரணிடப்பட்டது. 2016-07-08 அன்று பார்க்கப்பட்டது.
2. ↑  "Karaikal Sri Nithyakalyanaperumal Temple". *Karaikal.gov.in*. 2016-11-18 அன்று மூலம் பரணிடப்பட்டது. 2016-07-08 அன்று பார்க்கப்பட்டது.
3. ↑
**நிதியறை** கருவூலம் என்றும் அழைக்கப்படுகிறது. பண்டைக்காலங்களில் அரசர்கள் தங்கள் செல்வங்களை நிதியறைகளில் சேமித்து வைத்தனர். அன்னியர்கள் படையெடுத்து வரும் போது இந்த நிதியறைகளில் சேமித்து வைக்கப்பட்டுள்ள செல்வங்களைக் கொள்ளையடித்துச் செல்வர். ஆகவே இந்த நிதியறைகள் மிகுந்த கவனத்துடன் பாதுகாப்புடன் வலிமையானதாக அமைக்கப்பட்டு இருக்கும். நிதியறைகளின் அமைப்பு பற்றி கௌடில்யம் என்ற நூல் கீழ்க்கண்டவாறு குறிப்பிடுகிறது.

நிலவறை அமைப்பு
--------------

1. நிதியறைகள் சதுர வடிவில் அமைந்திருக்க வேண்டும்.
2.அதன் நாற்புறமும் நீர்க்கசிவில்லாதபடி பள்ளம் தோண்டி இருக்க வேண்டும்.
3. அதன் நாற்புறமும் அடிப்பரப்பும் பெரிய கற்களையும்,பருத்து வயிரம் ஏறிய மரங்களாகிய பஞ்சரத்தையும்  
4.நிலமட்டத்தோடு ஒத்த மூன்று தளங்களையும் பலவகை உள்ளறைகளையும் கொண்டிருக்க வேண்டும்.மூன்று தளங்களில் நீரும், கல்லும் விரவி இறுக்கப்பட்டு மேல், நடு, கீழ் தளங்களாக இருக்க வேண்டும்.
5. பொறிகளால் அமைக்கப்பட்ட ஏணிகளையும், தெய்வப்படிவம் அமைந்த கதவினையும் உடையதாக நிலவறை அமைதல் வேண்டும்.

மேற்கோள்கள்

1. ↑  கௌடில்யம் , 1ம் அதிகரணம் 4ம் பிரகரணம் அரணுள் அமைத்தல் அத்தியாயம் 25
உடல் பருமன் மருத்துவ அவசர ஊர்தி, குயின்சுலாந்து
**உடல் பருமன் மருத்துவ அவசர ஊர்தி** (*Bariatric ambulance*) உடல் பருமன் அதிகமுள்ள நோயாளிகளை கொண்டு செல்ல சிறப்பாக வடிவமைக்கப்பட்ட ஓர் அவசர ஊர்தியாகும். இவை கூடுதல் அகலமான உட்புறங்களைக் கொண்டுள்ளன, மிகப் பருமனான நோயாளிகளைத் தூக்கும் வகையில் பருமனான உடல் தூக்குப் படுக்கைகள் மற்றும் சிறப்பு தூக்கும் பற்சக்கரம் ஆகிய வசதிகளையும் இவை கொண்டுள்ளன. மேலும், இவை மிகப் பெரிய நோயாளிகளையும் சுமக்கும் திறன் கொண்டவையாகும்.  பொது மக்களில் பெரும்பாலோருக்கு உடல் பருமன் அதிகரித்து வருவதன் விளைவாக இத்தகைய அவசர ஊர்திகள் தேவைப்படுகின்றன   மருத்துவமனையில் அனுமதிக்கப்பட்ட இத்தகைய நோயாளிகளின் எண்ணிக்கை 2006 ஆம் ஆண்டில் 52000 ஆக இருந்தது 2016 ஆம் ஆண்டில் 520000 ஆக அதிகரித்துள்ளது என தரவுகள் தெரிவிக்கின்றன. 

தற்போது உடல்பருமன் மருத்துவ அவசர ஊர்திகளுக்கான தரப்படுத்தப்பட்ட எடை திறன் ஏதுமில்லை. மேலும் தொற்றுநோயியல் தேவைகளுக்கேற்பவும், மக்கள்தொகைக்கு ஏற்பவும் இத்தகைய ஊர்திகளின் தேவைகள் மாறுபடலாம். பொதுவாக தற்போது குறைந்தது 350 கிலோ எடை முதல் 450 கிலோ எடை வரையுள்ள நோயாளிகளைச் சுமக்க வடிவமைக்கப்படுகின்றன.

மேற்கோள்கள்
-----------

1. ↑  Nick Triggle (3 February 2011). "Fat patients 'prompts ambulance fleet revamp'". *BBC News*. 2012-08-06 அன்று பார்க்கப்பட்டது.
2. ↑  "Ambulances adapted to cope with increasing number of obese patients". Daily Telegraph. 3 Feb 2011. 2014-10-25 அன்று மூலம் பரணிடப்பட்டது. 2012-08-06 அன்று பார்க்கப்பட்டது.
3. ↑  Lauren Cox (July 2, 2009). "Who Should Pay for Obese Health Care?". *ABC News*. 2012-08-06 அன்று பார்க்கப்பட்டது.
4. ↑  Nick Triggle (3 February 2011). "Fat patients 'prompts ambulance fleet revamp'". *BBC News*. 2012-08-06 அன்று பார்க்கப்பட்டது.
5. ↑  "The Developing Science Of Bariatrics". sidhil.com. 17 July 2015. 2018-01-26 அன்று மூலம் பரணிடப்பட்டது. 2016-10-01 அன்று பார்க்கப்பட்டது.
6. ↑  "Bariatric services". *St John Ambulance* (St John Ambulance). .